หุ้นสหรัฐฯปิดลบแรง
ตลาดหุ้นสหรัฐฯปิดลบลงอย่างแรง จากความกังวลต่อวิกฤตสถานการณ์ในลิเบีย และราคาน้ำมันที่สูงขึ้น
5 มี.ค. 2554

ตลาดหุ้นสหรัฐฯปิดลบลงอย่างแรง จากความกังวลต่อวิกฤตสถานการณ์ในลิเบีย และราคาน้ำมันที่สูงขึ้น
ตลาดหุ้นสหรัฐฯเมื่อวันศุกร์(4มี.ค.) ปิดลบแรง จากความกังวลต่อวิกฤตสถานการณ์ในลิเบีย และราคาน้ำมันในระดับสูงที่คุกคามการฟื้นตัวทางเศรษฐกิจ       โดยดัชนีหุ้นดาวโจนส์ ลดลง 88.32 จุด (0.72 เปอร์เซ็นต์) ปิดที่ 12,169.88 จุด แนสแดค ลดลง 14.07 จุด (0.50 เปอร์เซ็นต์) ปิดที่ 2,784.67 จุด เอสแอนด์พี ลดลง 9.82 จุด (0.74 เปอร์เซ็นต์) ปิดที่ 1,321.67 จุด ขณะที่ราคาน้ำมันขยับขึ้นต่อเนื่องโดยตลาดนิวยอร์กพุ่งสูงสุดในรอบสองปีครึ่งครั้งใหม่ จากความกังวลต่อเหตุสู้รบในลิเบีย  สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนเมษายน เพิ่มขึ้น 2.51 ดอลลาร์ ปิดที่ 104.42 ดอลลาร์ต่อบาร์เรล สูงสุดนับตั้งแต่เดือนกันยายน 2008 ส่วนเบรนท์ลอนดอน งวดส่งมอบเดือนเดียวกัน เพิ่มขึ้น 1.18 ดอลลาร์ ปิดที่ 115.97 ดอลลาร์ หลังจากช่วงหนึ่งของการซื้อขายทะยานขึ้นไปถึง 116.49 ดอลลาร์ต่อบาร์เรล